
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«25» снежня 2023 г.
	         № 27
	   г. Санкт-Пецярбург



Аб Асноўных напрамках міжнароднай дзейнасці Еўразійскага эканамічнага саюза на 2024 год
У адпаведнасці з артыкулам 7 Дагавора аб Еўразійскім эканамічным саюзе ад 29 мая 2014 года і пунктам 5 Парадку ажыццяўлення Еўразійскім эканамічным саюзам міжнароднага супрацоўніцтва, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 99, Вышэйшы Еўразійскі эканамічны савет вырашыў:
Зацвердзіць прыкладзеныя Асноўныя напрамкі міжнароднай дзейнасці Еўразійскага эканамічнага саюза на 2024 год.
 
Члены Вышэйшага Еўразійскага эканамічнага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	ЗАЦВЕРДЖАНЫ
Рашэннем Вышэйшага
Еўразійскага эканамічнага савета
ад 25 снежня 2023 т. № 27



АСНОЎНЫЯ НАПРАМКІ
міжнароднай дзейнасці Еўразійскага эканамічнага саюза на 2024 год
У гэтых Асноўных напрамках вызначаны ключавыя вектары і прыярытэты міжнароднай дзейнасці Еўразійскага эканамічнага саюза (далей – Саюз) на 2024 год.
Міжнародная дзейнасць Саюза ў 2024 годзе будзе накіравана на дасягненне мэт Саюза, указаных у артыкуле 4 Дагавора аб Еўразійскім эканамічным саюзе ад 29 мая 2014 года (далей – Дагавор аб Саюзе), а менавіта стварэнне ўмоў для стабільнага развіцця эканомік дзяржаў – членаў Саюза (далей – дзяржавы-члены) у інтарэсах павышэння жыццёвага ўзроўню іх насельніцтва, імкненне да фарміравання адзінага рынку тавараў, паслуг, капіталу і працоўных рэсурсаў у рамках Саюза, усебаковая мадэрнізацыя, кааперацыя і павышэнне канкурэнтаздольнасці нацыянальных эканомік ва ўмовах глабальнай эканомікі, на рэалізацыю Стратэгічных напрамкаў развіцця еўразійскай эканамічнай інтэграцыі да 2025 года, прасоўванне эканамічных інтарэсаў Саюза і дзяржаў-членаў на сусветным рынку, выбудоўванне ўзаемавыгаднага і раўнапраўнага супрацоўніцтва Саюза са знешнімі партнёрамі і міжнароднымі аб’яднаннямі з улікам ліквідацыі ўнутраных бар’ераў у межах паўнамоцтваў і ў сферах, вызначаных Дагаворам аб Саюзе і міжнароднымі дагаворамі ў рамках Саюза.
Пры ажыццяўленні Саюзам міжнароднай дзейнасці ў 2024 годзе з улікам зменлівай геаэканамічнай сітуацыі ў свеце прыярытэтнымі будуць наступныя напрамкі:
актывізацыя ўзаемадзеяння з зацікаўленымі ў развіцці гандлёва-эканамічнага супрацоўніцтва з Саюзам дзяржавамі – удзельнікамі Садружнасці Незалежных Дзяржаў (СНД), якія не з’яўляюцца членамі Саюза, а таксама з іншымі краінамі блізкага замежжа;
развіццё механізмаў эфектыўнага і ўзаемавыгаднага супрацоўніцтва з дзяржавамі – назіральнікамі пры Саюзе (далей – дзяржавы-назіральнікі);
развіццё сістэмнага дыялогу з Шанхайскай арганізацыяй супрацоўніцтва (ШАС), Асацыяцыяй дзяржаў Паўднёва-ўсходняй Азіі (АСЕАН), краінамі БРІКС і іншымі зацікаўленымі дзяржавамі і аб’яднаннямі Цэнтральнай Азіі і Блізкага Усходу з мэтай пашырэння эканамічнага супрацоўніцтва ў кантэксце ідэі Вялікага Еўразійскага партнёрства;
развіццё супрацоўніцтва з іншымі перспектыўнымі з пункту гледжання эканамічных інтарэсаў дзяржаў-членаў міжнароднымі арганізацыямі, рэгіянальнымі інтэграцыйнымі аб’яднаннямі і трэцімі краінамі, у тым ліку шляхам заключэння мемарандумаў аб супрацоўніцтве (узаемадзеянні), прэферэнцыйных і непрэферэнцыйных гандлёвых пагадненняў, а таксама інтэнсіфікацыя гандлёва-эканамічнага ўзаемадзеяння з замежнымі партнёрамі, з якімі заключаны такія мемарандумы і гандлёвыя пагадненні;
садзейнічанне рэалізацыі экспартнага патэнцыялу дзяржаў-членаў, у тым ліку за кошт выхаду на новыя рынкі тавараў і паслуг;
развіццё еўразійскіх транспартных калідораў як складніка сістэмы глабальных транспартных зносін і іх спалучэнне са шматбаковымі міжнароднымі праектамі;
стварэнне спрыяльных умоў для бізнесу дзяржаў-членаў у частцы вядзення знешнеэканамічнай дзейнасці, уключаючы спрашчэнне гандлёвых працэдур і ліквідацыю ўнутраных бар’ераў;
стварэнне ўмоў для арганізацыі на тэрыторыях дзяржаў-членаў новых сумесных высокатэхналагічных вытворчасцей і сумеснага ўкаранення ў дзяржавах-членах перадавых тэхналогій з магчымым падключэннем зацікаўленых партнёраў з трэціх краін.
I. Узаемадзеянне з міжнароднымі арганізацыямі, рэгіянальнымі інтэграцыйнымі і міждзяржаўнымі аб’яднаннямі, трэцімі краінамі з мэтай развіцця наяўных механізмаў супрацоўніцтва
У 2024 годзе асноўныя намаганні Саюза ў галіне міжнароднай дзейнасці будуць сканцэнтраваны на развіцці ўжо створаных механізмаў супрацоўніцтва, у тым ліку ў рамках заключаных мемарандумаў, дэкларацый і гандлёвых пагадненняў (актуальны пералік указаных дакументаў размяшчаецца на афіцыйным сайце Саюза), а таксама на ажыццяўленні планаў і праграм па рэалізацыі ўказаных дакументаў:
з дзяржавамі-назіральнікамі:
Рэспублікай Узбекістан, Рэспублікай Куба і Рэспублікай Малдова, у тым ліку ў рамках рэалізацыі мемарандумаў аб узаемадзеянні і планаў сумесных дзеянняў, інтэнсіфікацыі дыялогу паміж бізнес-супольнасцямі і пашырэння павесткі ўзаемадзеяння сумесных рабочых груп, а таксама з мэтай павышэння эфектыўнасці гандлёва-эканамічнага супрацоўніцтва з дзяржавамі-назіральнікамі, у тым ліку шляхам прапрацоўкі магчымасці ўдзелу дзяржаў-назіральнікаў у асобных кааперацыйных і інфраструктурных праектах Саюза;
з міжнароднымі арганізацыямі:
арганізацыямі сістэмы Арганізацыі Аб’яднаных Нацый (ААН), у прыватнасці з:
Еўрапейскай эканамічнай камісіяй ААН (ЕЭК ААН) з мэтай вывучэння перспектыўных механізмаў выяўлення і ліквідацыі перашкод ва ўзаемным гандлі дзяржаў-членаў, стварэння агульных рынкаў і шляхоў развіцця эканамічнага супрацоўніцтва ў рамках інтэграцыйных аб’яднанняў, па пытаннях устанаўлення патрабаванняў да колавых транспартных сродкаў і кантролю (нагляду) за выкананнем патрабаванняў тэхнічных рэгламентаў шляхам удзелу на кансультатыўных пачатках у спецыялізаваных сесіях, уключаючы пасяджэнні Рабочай групы ЕЭК ААН па палітыцы ў галіне стандартызацыі і супрацоўніцтва па пытаннях нарматыўнага рэгулявання і Сусветнага форуму для ўзгаднення правіл у галіне транспартных сродкаў, прадастаўлення якаснай статыстычнай інфармацыі аб сацыяльна-эканамічным развіцці Саюза як адзінага інтэграцыйнага аб’яднання на аснове сучасных прынцыпаў функцыянавання і з улікам міжнародных стандартаў у сферы статыстыкі, а таксама ўдзелу ў міжнародных мерапрыемствах;
Эканамічнай і сацыяльнай камісіяй ААН для Азіі і Ціхага акіяна (ЭСКАЦА) з мэтай вывучэння перадавых міжнародных практык і ўдзелу ў пасяджэннях рабочых органаў ЭСКАЦА, у тым ліку Камітэта ЭСКАЦА па энергетыцы ў частцы прасоўвання вопыту Саюза ў сферы энергетыкі і энергазберажэння, Камітэта ЭСКАЦА па гандлі, інвестыцыях, прадпрымальніцтве і інавацыях з мэтай вывучэння перадавых практык у сферы трансгранічнага беспапяровага гандлю, Камітэта ЭСКАЦА па статыстыцы ў частцы вывучэння міжнародных стандартаў у сферы статыстыкі, а таксама па пытаннях, датычных працоўнай міграцыі, шляхам арганізацыі сумесных міжнародных мерапрыемстваў;
Эканамічнай камісіяй ААН для Лацінскай Амерыкі і Карыбскага басейна (ЭКЛАК) з мэтай наладжвання кантактаў па пытаннях, якія ўяўляюць узаемны інтарэс, у тым ліку ў сферы развіцця прадпрымальніцкай дзейнасці і гандлю паслугамі, пры дапамозе абмену аналітычнымі і даведачнымі матэрыяламі і ўзаемнага ўдзелу ў мерапрыемствах, у тым ліку на пляцоўках старонніх арганізацый;
ЕЭК ААН, ЭСКАЦА, ЭКЛАК і інш. у частцы прасоўвання парадку дня ў сферы ўстойлівага развіцця на перыяд да 2030 года і ўмацавання рэгіянальнага эканамічнага супрацоўніцтва;
Канферэнцыяй ААН па гандлі і развіцці (ЮНКТАД) у частцы развіцця тэматыкі дыялогу паміж інтэграцыйнымі аб’яднаннямі ў рамках абноўленага па выніках 15-й міністэрскай канферэнцыі ЮНКТАД (3–7 кастрычніка 2021 г.) мандата гэтай структуры, які ўключае інтэграцыйную тэматыку; з мэтай вывучэння вопыту ў галіне развіцця прадпрымальніцтва на глабальным, рэгіянальным і нацыянальным узроўнях, а таксама найлепшых міжнародных практык; па пытаннях ацэнкі эканамічнага ўздзеяння перашкод на ўзаемны гандаль і эканомікі дзяржаў-членаў, выяўлення перспектыўных механізмаў па ўрэгуляванні і вырашэнні гандлёва-эканамічных спрэчак (медыяцыі) з мэтай ліквідацыі перашкод, стварэння агульных рынкаў і развіцця эканамічнага супрацоўніцтва; па пытаннях прымянення метадалагічнай базы ЮНКТАД пры выбудоўванні інфармацыйнага ўзаемадзеяння, накіраванага на выяўленне і ліквідацыю перашкод у рамках інтэграцыйных аб’яднанняў; у сферы канкурэнцыі, у тым ліку ў рамках сесій Міжурадавай групы экспертаў па канкурэнтнай палітыцы і праве; у сферы абароны правоў спажыўцоў пры дапамозе ўдзелу ў дзейнасці галіновых кансультатыўных органаў, створаных на пляцоўцы ЮНКТАД, і правядзення сумесных тэматычных мерапрыемстваў;
Арганізацыяй Аб’яднаных Нацый па прамысловым развіцці (ЮНІДО) з мэтай аднаўлення дыялогу і актуалізацыі напрамкаў работ, вызначаных Сумеснай заявай аб супрацоўніцтве паміж Еўразійскай эканамічнай камісіяй і Арганізацыяй Аб’яднаных Нацый па прамысловым развіцці ад 30 кастрычніка 2014 года;
Сакратарыятам ААН з мэтай развіцця ўзаемадзеяння па гандлёва-эканамічных пытаннях шляхам абмену інфармацыяй і вопытам, удзелу ў сумесных мерапрыемствах і даследаваннях, рэалізацыі праграм, накіраваных на забеспячэнне эканамічнай стабільнасці і сацыяльнага дабрабыту, абарону эканамічных правоў, а таксама на дасягненне Мэт устойлівага развіцця ААН; па пытаннях укаранення ў сферы статыстыкі Саюза лічбавых тэхналогій на аснове міжнароднага стандарту SDMX (абмен статыстычнымі данымі і метаданымі) з мэтай забеспячэння доступу да статыстычных баз даных у інтэрактыўным фармаце;
Харчовай і сельскагаспадарчай арганізацыяй Аб’яднаных Нацый (ФАО) па пытаннях дасягнення харчовай забяспечанасці, устойлівага развіцця сельскай гаспадаркі, уключаючы ўкараненне лічбавых і інавацыйных тэхналогій, а таксама арганізацыі ўзаемадзеяння Еўразійскай эканамічнай камісіі (далей – Камісія) і ФАО ў сферы забеспячэння санітарна-эпідэміялагічнага дабрабыту насельніцтва, фітасанітарнай і ветэрынарнай бяспекі тэрыторый;
Сусветнай арганізацыяй інтэлектуальнай уласнасці (САІУ) з мэтай вывучэння найлепшых міжнародных практык у сферы інтэлектуальнай уласнасці і падрыхтоўкі прапаноў па ўдасканальванні сістэмы прававой аховы і абароны правоў на аб’екты інтэлектуальнай уласнасці ў рамках Саюза пры дапамозе арганізацыі сумесных мерапрыемстваў па актуальных пытаннях у сферы інтэлектуальнай уласнасці, абмену аналітычнымі і даведачнымі матэрыяламі, а таксама ўзаемнага ўдзелу ў мерапрыемствах, якія ўяўляюць інтарэс для Камісіі і САІУ;
Міжнароднай арганізацыяй па міграцыі (МАМ) з мэтай удзелу ў рэгіянальных праектах, якія праводзяцца МАМ, і выпрацоўкі прапаноў па вырашэнні канкрэтных праблемных пытанняў у сферы працоўнай міграцыі;
Міжнароднай электратэхнічнай камісіяй (МЭК) з мэтай абмену вопытам у галіне ўстанаўлення патрабаванняў да электратэхнічнай прадукцыі, а таксама правядзення кансультацый па праблемных пытаннях тэхнічнага рэгулявання электратэхнічнай прадукцыі;
Еўрапейскім рэгіянальным бюро Сусветнай арганізацыі аховы здароўя (СААЗ) у межах кампетэнцыі Камісіі з мэтай развіцця навукова-метадычнага і экспертнага патэнцыялу па актуальных для Саюза пытаннях у сферы рэгулявання абарачэння лекавых сродкаў і медыцынскіх вырабаў, папярэджання распаўсюджвання інфекцыйных і масавых неінфекцыйных захворванняў, ліквідацыі наступстваў надзвычайных сітуацый у сферы грамадскай аховы здароўя, выканання міжнародных медыка-санітарных правіл, недапушчэння абарачэння небяспечнай для жыцця і здароўя чалавека прадукцыі і папярэджання ўзнікнення і распаўсюджвання рэзістэнтнасці да антымікробных прэпаратаў на аснове ўдзелу ў пасяджэннях рабочых груп і кансультатыўных органаў бакоў, абмену вопытам і выкарыстання рэкамендацый СААЗ у рамках падрыхтоўкі актаў органаў Саюза, а таксама з мэтай выпрацоўкі прапаноў па пытаннях аховы здароўя працоўных і членаў іх сем’яў у дзяржаве працаўладкавання;
Сусветнай мытнай арганізацыяй (СМА) пры дапамозе ўдзелу ў межах кампетэнцыі Саюза ў мерапрыемствах, якія праводзяцца гэтай арганізацыяй, і пасяджэннях рабочых органаў СМА з мэтай вывучэння перадавых практык і прасоўвання вопыту Саюза ў сферы мытнага рэгулявання, а таксама прапрацоўкі з дзяржавамі-членамі пытання далучэння Саюза да асноватворных прававых інструментаў і сродкаў СМА і ажыццяўлення сумесных з дзяржавамі-членамі дзеянняў, накіраваных на атрыманне Саюзам статусу члена СМА;
Міжнародным гандлёвым цэнтрам (МГЦ) па пытаннях электроннага гандлю, спрашчэння працэдур гандлю, нетарыфнага рэгулявання, падтрымкі развіцця экспарту, забеспячэння даступнасці інфармацыі па гандлі;
Міжнароднай канкурэнтнай сеткай (МКС) з мэтай пазіцыянавання Камісіі на сусветнай пляцоўцы па канкурэнцыі пры дапамозе прадстаўлення вопыту Саюза ў гэтай сферы, удзелу ў дзейнасці рабочых груп, распрацоўцы дакументаў і ў іншых мерапрыемствах;
Еўразійскай групай па процідзеянні легалізацыі злачынных даходаў і фінансаванню тэрарызму (ЕАГ) у адпаведнасці з Мемарандумам аб узаемаразуменні паміж Еўразійскай эканамічнай камісіяй і Еўразійскай групай па процідзеянні легалізацыі злачынных даходаў і фінансаванню тэрарызму ад 12 лютага 2021 года;
Камісіяй «Кодэкс Аліментарыус» (ФАО, СААЗ) па пытаннях распрацоўкі харчовых стандартаў пры дапамозе ўдзелу ў мерапрыемствах па распрацоўцы міжнародных стандартаў, метадычных указанняў, нормаў і правіл, якія спрыяюць забеспячэнню бяспекі і павышэнню якасці харчовай прадукцыі, а таксама ліквідацыі перашкод для добрасумленнага гандлю харчовымі таварамі;
Сусветнай арганізацыяй здароўя жывёл (САЗЖ) па пытаннях прымянення міжнародных стандартаў САЗЖ і іх уліку пры падрыхтоўцы актаў органаў Саюза ў сферы прымянення і распрацоўкі ветэрынарна-санітарных мер з мэтай павышэння ўзроўню аховы тэрыторый дзяржаў-членаў ад заносу і распаўсюджвання ўзбуджальнікаў асабліва небяспечных хвароб жывёл і аптымізацыі ветэрынарна-санітарных патрабаванняў да бяспекі прадукцыі жывёльнага паходжання шляхам арганізацыі сумесных мерапрыемстваў і ўдзелу ў іх, а таксама ўдзелу ў сесіях, пасяджэннях і семінарах, якія арганізуюцца САЗЖ;
Сакратарыятам Міжнароднай канвенцыі па каранціне і ахове раслін (МККАР) і яе рэгіянальнымі арганізацыямі з мэтай развіцця навукова-метадычнага і экспертнага патэнцыялу па актуальных для Саюза пытаннях у сферы забеспячэння каранціннай фітасанітарнай бяспекі, прымянення каранцінных фітасанітарных мер у рамках падрыхтоўкі актаў органаў Саюза праз удзел у сумесных мерапрыемствах, абмену інфармацыяй і вопытам, а таксама ўліку прапаноў упаўнаважаных органаў дзяржаў-членаў па пытаннях распрацоўкі новых і перагляду дзеючых міжнародных стандартаў у сферы прымянення фітасанітарных мер МККАР;
Міжнароднай арганізацыяй па цукры (МАЦ) і Міжнародным саветам па збожжы (МСЗ) у частцы абмену інфармацыяй аб новых тэндэнцыях на рынках цукру і збожжа і новых прыярытэтах у гандлі збожжам, алейнымі і цукрам;
Ісламскай арганізацыяй па харчовай бяспецы (ІАХБ) з мэтай арганізацыі ўзаемадзеяння па пытаннях устойлівага развіцця сельскай гаспадаркі, стымулявання павышэння канкурэнтаздольнасці сельскагаспадарчай прадукцыі, якая вырабляецца;
Сусветным энергетычным саветам (СЭС) і Міжнародным энергетычным агенцтвам (МЭА) з мэтай развіцця шматбаковага супрацоўніцтва ў сферы энергетыкі пры дапамозе вывучэння лепшых сусветных практык паліўна-энергетычнага комплексу і выкарыстання атрыманага вопыту пры фарміраванні агульных рынкаў энергетычных рэсурсаў Саюза (электраэнергія, газ, нафта і нафтапрадукты), а таксама ўдзелу ў сумесных міжнародных мерапрыемствах;
Міжнародным саюзам аўтамабільнага транспарту (МСАТ), Арганізацыяй супрацоўніцтва жалезных дарог (АСЧ), Міжнародным саюзам жалезных дарог (МСЧ), Міжнародным каардынацыйным саветам па транс’еўразійскіх перавозках (МКСТП), Міждзяржаўным авіяцыйным камітэтам (МАК), Міжнароднай асацыяцыяй паветранага транспарту (ІАТА), Міжнароднай арганізацыяй грамадзянскай авіяцыі (ІКАО) з мэтай вывучэння сусветнага інтэграцыйнага вопыту і імплементацыі найлепшых міжнародных практык пры рэалізацыі прыярытэтаў і задач скаардынаванай (узгодненай) транспартнай палітыкі, уключаючы ўкараненне лічбавых тэхналогій у транспартнай і лагістычнай дзейнасці;
Міжнароднай асацыяцыяй пенсійных і сацыяльных фондаў (МАПСФ) з мэтай прымянення найлепшых міжнародных практык у сферы пенсійнага забеспячэння, а таксама папулярызацыі вопыту еўразійскай інтэграцыі ва ўказанай сферы;
Грамадскай арганізацыяй Усеагульная канфедэрацыя прафсаюзаў – міжнароднае прафсаюзнае аб’яднанне (УКП) з мэтай выпрацоўкі прапаноў па вырашэнню наяўных праблемных пытанняў, распрацоўкі дакументаў, вывучэння перадавога вопыту прававога рэгулявання ў сферы працоўных адносін;
іншымі зацікаўленымі міжнароднымі арганізацыямі;
з рэгіянальнымі інтэграцыйнымі і міждзяржаўнымі аб’яднаннямі:
Выканаўчым камітэтам СНД з мэтай развіцця ўсебаковага гандлёва-эканамічнага супрацоўніцтва паміж дзяржавамі-членамі і дзяржавамі – удзельнікамі СНД, якія не з’яўляюцца членамі Саюза, шляхам узаемнага ўдзелу ў мерапрыемствах, у тым ліку з прыцягненнем прадстаўнікоў бізнес-супольнасцей дзяржаў-членаў і дзяржаў – удзельнікаў СНД, правядзення кансультацый па пытаннях ліквідацыі супярэчнасцей паміж праектамі актаў органаў Саюза і нарматыўнымі прававымі актамі, якія распрацоўваюцца ў рамках СНД, з мэтай павышэння інтэграцыйнага патэнцыялу двух аб’яднанняў, спалучэння падыходаў па пытаннях развіцця супрацоўніцтва ў сферы жывёлагадоўлі, насенняводства і абмену вопытам, у тым ліку па пытаннях, датычных тэхнічнага рэгулявання і прымянення санітарных, ветэрынарна-санітарных і каранцінных фітасанітарных мер, абароны правоў спажыўцоў пры дапамозе арганізацыі сумесных мерапрыемстваў і пасяджэнняў рабочых органаў і ўдзелу ў іх, а таксама з іншымі структурамі ў рамках СНД, у прыватнасці з:
Міждзяржаўным статыстычным камітэтам СНД з мэтай супрацоўніцтва па пытаннях павышэння даступнасці статыстычных даных для карыстальнікаў, зніжэння нагрузкі на пастаўшчыкоў даных і забеспячэння высокай якасці статыстычнай інфармацыі ў Саюзе шляхам правядзення сумесных мерапрыемстваў, абмену вопытам, у тым ліку па пытаннях гарманізацыі афіцыйнай статыстычнай метадалогіі, павышэння ўзроўню супастаўнасці афіцыйнай статыстычнай інфармацыі, пашырэння практыкі прымянення лічбавых тэхналогій для збору і распаўсюджвання афіцыйнай статыстычнай інфармацыі;
Саветам кіраўнікоў міграцыйных органаў дзяржаў – удзельнікаў СНД (СКМО) з мэтай абмену вопытам маніторынгу працоўнай міграцыі ў дзяржавах-членах;
Каардынацыйным саветам кіраўнікоў падатковых службаў дзяржаў – удзельнікаў СНД (КСКПС) і Міжнародным цэнтрам па падатках і інвестыцыях (МЦПІ) шляхам абмену інфармацыяй, а таксама правядзення сумесных тэматычных сустрэч і круглых сталоў па пытаннях, якія ўяўляюць узаемны інтарэс, у адпаведнасці з Дагаворам аб Саюзе;
Міждзяржаўным саветам па антыманапольнай палітыцы з мэтай абмену вопытам па пытаннях, датычных правапрымяняльнай практыкі, аналізу рынкаў, а таксама ўдасканальвання канкурэнтнага права, шляхам узаемнага ўдзелу ў мерапрыемствах, у тым ліку мерапрыемствах, што арганізуюцца Штабам па сумесных расследаваннях парушэнняў антыманапольнага заканадаўства дзяржаў – удзельнікаў СНД;
Міждзяржаўным каардынацыйным саветам кіраўнікоў органаў страхавога нагляду дзяржаў – удзельнікаў СНД з мэтай гарманізацыі страхавога заканадаўства дзяржаў-членаў у адпаведнасці з Дагаворам аб Саюзе і прынятымі для яго развіцця міжнароднымі дагаворамі і актамі органаў Саюза шляхам правядзення сумесных мерапрыемстваў, канферэнцый, форумаў;
Міждзяржаўным саветам па стандартызацыі, метралогіі і сертыфікацыі СНД (МДС СНД) па планаванні, распрацоўцы, прыняцці і прымяненні міждзяржаўных стандартаў, у тым ліку стандартаў, што выкарыстоўваюцца для рэалізацыі тэхнічных рэгламентаў Саюза, з перспектывай пераходу да скаардынаванай палітыкі ў сферы стандартызацыі;
Саветам кіраўнікоў упаўнаважаных органаў па рэгуляванні рынкаў каштоўных папер дзяржаў – удзельнікаў СНД з мэтай гарманізацыі заканадаўства ў сферы рынку каштоўных папер у адпаведнасці з Дагаворам аб Саюзе і прынятымі для яго развіцця міжнароднымі дагаворамі і актамі органаў Саюза шляхам правядзення сумесных мерапрыемстваў, канферэнцый, форумаў;
Электраэнергетычным саветам СНД (ЭЭС СНД) з мэтай развіцця інтэграцыйных працэсаў у сферы электраэнергетыкі пры дапамозе арганізацыі і правядзення форумаў, канферэнцый, круглых сталоў і іншых мерапрыемстваў, накіраваных на развіццё супрацоўніцтва ў сферы электраэнергетыкі;
Пастаянным Камітэтам Саюзнай дзяржавы з мэтай абмену інфармацыяй;
ШАС з мэтай устанаўлення больш цеснага практычнага супрацоўніцтва, павелічэння долі разлікаў ва ўзаемным гандлі ў нацыянальных валютах, рэалізацыі праектаў у сферы эканомікі, у тым ліку ў сферах транспарту, сельскай гаспадаркі, выкарыстання патэнцыялу пляцовак мерапрыемстваў дзяржаў-членаў па тэматыцы ШАС з удзелам прадстаўнікоў органаў дзяржаўнай улады, бізнес-супольнасцей, а таксама экспертных таварыстваў дзяржаў-членаў і дзяржаў – членаў ШАС;
АСЕАН з мэтай актывізацыі гандлёва-эканамічнага супрацоўніцтва з дзяржавамі – членамі АСЕАН, а таксама ўзаемадзеяння ў сферах энергетыкі і лічбавай павесткі, машынабудавання, хімічнай прамысловасці, сельскай гаспадаркі, вытворчасці прадуктаў харчавання, спрашчэння працэдур гандлю, тэхнічнага рэгулявання, бесперашкоднага функцыянавання ўнутраных рынкаў, развіцця лічбавай эканомікі, санітарных і фітасанітарных мер, абароны правоў спажыўцоў, канкурэнцыі і па іншых аспектах узаемадзеяння ў рамках кампетэнцыі Саюза з улікам вываду ў перспектыве супрацоўніцтва Камісіі і АСЕАН на ўзровень сектаральнага або дыялогавага эканамічнага партнёрства; з мэтай садзейнічання развіццю кантактаў бізнес-супольнасцей дзяржаў-членаў і дзяржаў – членаў АСЕАН шляхам удзелу іх прадстаўнікоў у дзелавых форумах і іншых сумесных мерапрыемствах;
Паўднёваамерыканскім агульным рынкам (МЕРКАСУР) з мэтай умацавання супрацоўніцтва ў гандлёва-эканамічнай сферы, прасоўвання развіцця і дыверсіфікацыі гандлю паміж Саюзам і МЕРКАСУР шляхам рэалізацыі дамоўленасцей, дасягнутых у рамках дзейнасці Сумеснага камітэта па гандлёва-эканамічным супрацоўніцтве, заснаванага ў адпаведнасці з Мемарандумам аб супрацоўніцтве па гандлёва-эканамічных пытаннях паміж Еўразійскай эканамічнай камісіяй і Паўднёваамерыканскім агульным рынкам (МЕРКАСУР) ад 17 снежня 2018 года;
Афрыканскім саюзам з мэтай актывізацыі сістэмнага ўзаемадзеяння ў сферах інфраструктуры і сельскай гаспадаркі, гандлю, развіцця прадпрымальніцтва, рэгіянальнай эканамічнай інтэграцыі шляхам удзелу ў сумесных мерапрыемствах прадстаўнікоў дзяржаўных органаў і бізнес-супольнасцей дзяржаў-членаў, дзяржаў – членаў Афрыканскага саюза і Камісіі, у тым ліку ў рамках кангрэсных мерапрыемстваў, якія арганізуюцца дзяржавамі-членамі;
Агульным рынкам Усходняй і Паўднёвай Афрыкі (КОМЕСА) у галіне канкурэнтнай палітыкі і правапрымянення праз абмен вопытам у сферы наднацыянальнага рэгулявання канкурэнцыі і правапрымянення, адвакатаванне канкурэнцыі і ўдзел у сумесных мерапрыемствах;
Ціхаакіянскім альянсам з мэтай устанаўлення кааперацыйных сувязей у галінах эканомікі, якія ўяўляюць узаемны інтарэс, абмену інтэграцыйным вопытам, вывучэння ўзаемавыгадных напрамкаў супрацоўніцтва, у тым ліку пытанняў рэгіянальнай эканамічнай інтэграцыі, спрашчэння працэдур гандлю пры дапамозе развіцця прамых кантактаў прадстаўнікоў бізнес-супольнасцей дзяржаў-членаў і дзяржаў – удзельнікаў Рамачнага пагаднення Ціхаакіянскага альянсу ад 5 ліпеня 2019 года, арганізацыі сумесных круглых сталоў і бізнес-форумаў;
Генеральным сакратарыятам Андскага таварыства з мэтай паглыблення супрацоўніцтва пры дапамозе абмену вопытам у сферы рэгіянальнай эканамічнай інтэграцыі ў частцы прасочвальнасці руху тавараў на ўнутраным рынку, выкарыстання і ўзаемнага прызнання электроннага лічбавага подпісу, аналізу лепшых практык пераадолення негатыўных тэндэнцый развіцця сусветнай эканомікі шляхам сістэматычнага правядзення сумесных семінараў;
Сакратарыятам па эканамічнай інтэграцыі ў Цэнтральнай Амерыцы (СІЕКА) з мэтай развіцця ўзаемавыгаднага эканамічнага супрацоўніцтва і садзейнічання пашырэнню і дыверсіфікацыі гандлю паміж краінамі – удзельніцамі Падсістэмы эканамічнай інтэграцыі ў Цэнтральнай Амерыцы і дзяржавамі-членамі шляхам правядзення сумесных мерапрыемстваў, распрацоўкі рэкамендацый па развіцці эканамічнага супрацоўніцтва паміж Камісіяй і СІЕКА, абмену вопытам і інфармацыяй;
Лацінаамерыканскай эканамічнай сістэмай (ЛАЭС) з мэтай развіцця кантактаў прадстаўнікоў бізнес-супольнасцей дзяржаў-членаў і дзяржаў – членаў ЛАЭС, абмену вопытам у сферы развіцця рэгіянальнай эканамічнай інтэграцыі шляхам правядзення сумесных круглых сталоў і бізнес-форумаў;
Нарадай па ўзаемадзеянні і мерах даверу ў Азіі (НУМДА) з мэтай садзейнічання развіццю ўсебаковага эканамічнага супрацоўніцтва ў еўразійскім рэгіёне шляхам узаемадзеяння ў сферах рэгіянальнай эканамічнай інтэграцыі, эканомікі і фінансаў, транспарту і перавозак, лічбавізацыі і інфармацыйна-камунікацыйных тэхналогій, прамысловасці і аграпрамысловага комплексу, гандлёвай палітыкі;
з трэцімі краінамі:
Аргенцінскай Рэспублікай, Народнай Рэспублікай Бангладэш, Венгрыяй, Грэчаскай Рэспублікай, Іарданскім Хашыміцкім Каралеўствам, Рэспублікай Інданезія, Каралеўствам Камбоджа, Рэспублікай Карэя, Каралеўствам Марока, Манголіяй, Аб’яднанымі Арабскімі Эміратамі, Рэспублікай Перу, Рэспублікай Саюз М’янма, Рэспублікай Сінгапур, Каралеўствам Тайланд, Фарэрскімі астравамі, Рэспублікай Эквадор, Рэспублікай Чылі, а таксама іншымі дзяржавамі, з органамі дзяржаўнай улады якіх Камісія заключыла мемарандумы з мэтай стварэння максімальна спрыяльных умоў для развіцця гандлёва-эканамічнага супрацоўніцтва з акцэнтам на развіццё галіновага ўзаемадзеяння, у тым ліку шляхам фарміравання і пралангацыі планаў мерапрыемстваў па рэалізацыі мемарандумаў (дэкларацый) (у выпадку вызначэння неабходнасці), развіцця практыкі правядзення пасяджэнняў сумесных рабочых груп і прыцягнення да ўдзелу ў іх працы прадстаўнікоў органаў выканаўчай улады дзяржаў-членаў, Дзелавога савета Еўразійскага эканамічнага саюза і бізнес-супольнасцей дзяржаў-членаў;
Кітайскай Народнай Рэспублікай (КНР) шляхам узаемадзеяння ў рамках Сумеснай камісіі і другіх рабочых органаў, стварэнне якіх прадугледжана Пагадненнем аб гандлёва-эканамічным супрацоўніцтве паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку, ад 17 мая 2018 года, у тым ліку пры дапамозе рэалізацыі плана («дарожнай карты») па развіцці гандлёва-эканамічнага супрацоўніцтва паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку, прынятага 16 лютага 2023 года, пашырэння напрамкаў узаемадзеяння паміж дзяржавамі-членамі і КНР у ключавых галінах эканомікі, спрашчэння працэдур гандлю, а таксама стварэння спрыяльных умоў дзейнасці кампаній дзяржаў-членаў на кітайскім рынку, развіцця дыялогу па пытаннях канкурэнцыі і дзяржаўных закупак, маніторынгу хода рэалізацыі пераліку прыярытэтных праектаў галіновага супрацоўніцтва (банка даных інтэграцыйных праектаў), якія маюць інтэграцыйную накіраванасць і адпавядаюць задачам умацавання аўтарытэту Саюза, што рэалізуюцца і плануюцца да рэалізацыі ў рамках спалучэння планаў развіцця Саюза і кітайскай ініцыятывы «Адзін пояс – адзін шлях», узгодненага Еўразійскай часткай Сумеснай камісіі, рэалізацыі Пагаднення аб абмене інфармацыяй аб таварах і транспартных сродках міжнароднай перавозкі, якія перамяшчаюцца праз мытныя межы Еўразійскага эканамічнага саюза і Кітайскай Народнай Рэспублікі, ад 6 чэрвеня 2019 года шляхам заключэння і далейшай практычнай рэалізацыі пратакола аб абмене інфармацыяй паміж мытнымі службамі, рэалізацыі Мемарандума аб узаемаразуменні ў сферы супрацоўніцтва ў галіне канкурэнтнай палітыкі і антыманапольнага рэгулявання паміж Еўразійскай эканамічнай камісіяй і Дзяржаўным упраўленнем па рэгуляванні рынку Кітайскай Народнай Рэспублікі ад 16 лістапада 2021 года, рэалізацыі Мемарандума аб супрацоўніцтве ў галіне прымянення антыдэмпінгавых, кампенсацыйных і спецыяльных ахоўных мер паміж Еўразійскай эканамічнай камісіяй і Міністэрствам камерцыі Кітайскай Народнай Рэспублікі ад 6 снежня 2012 года з мэтай падтрымання дыялогу паміж органамі, якія праводзяць расследаванні, па метадалагічных і працэдурных аспектах расследаванняў і абмену меркаваннямі па актуальных пытаннях у сферы прымянення мер гандлёвай абароны;
Сацыялістычнай Рэспублікай В’етнам, Рэспублікай Сербія, Рэспублікай Сінгапур і Ісламскай Рэспублікай Іран у адпаведнасці з прэферэнцыйнымі гандлёвымі пагадненнямі (для Рэспублікі Сінгапур – з даты ўступлення такога пагаднення ў сілу) з мэтай садзейнічання развіццю гандлю таварамі, а таксама падтрымкі ўзаемнага эканамічнага і гандлёвага супрацоўніцтва. Акрамя таго, супрацоўніцтва з Ісламскай Рэспублікай Іран будзе развівацца шляхам заключэння і далейшай практычнай рэалізацыі пагаднення аб свабодным гандлі (у цяперашні час дзейнічае Часовае пагадненне, якое вядзе да ўтварэння зоны свабоднага гандлю паміж Еўразійскім эканамічным саюзам і яго дзяржавамі-членамі, з аднаго боку, і Ісламскай Рэспублікай Іран, з другога боку, ад 17 мая 2018 года) і пратакола аб абмене інфармацыяй паміж мытнымі службамі, з Сацыялістычнай Рэспублікай В’етнам – шляхам практычнай рэалізацыі заключаных пратаколаў аб абмене інфармацыяй паміж мытнымі службамі.
Будзе працягнута ўзаемадзеянне з прадстаўнікамі трэціх краін па пытаннях прымянення спецыяльных ахоўных, антыдэмпінгавых і кампенсацыйных мер у дачыненні да гэтых краін, уключаючы сустрэчы і кансультацыі, у тым ліку на тэрыторыях трэціх краін, з прадстаўнікамі трэціх краін, рэгіянальных інтэграцыйных аб’яднанняў і міжнародных арганізацый.
II. Супрацоўніцтва з патэнцыяльнымі партнёрамі, да развіцця сувязей з якімі Саюз імкнецца ў прыярытэтным парадку
Будзе працягнута работа па фарміраванні інстытуцыянальнай асновы для развіцця ўзаемадзеяння:
з міжнароднымі арганізацыямі:
арганізацыямі сістэмы ААН у рамках рэалізацыі Мэт устойлівага развіцця ААН і іншых перадавых глабальных ініцыятыў, у тым ліку па барацьбе з негатыўнымі наступствамі змянення клімату ў адпаведнасці з Рамачнай канвенцыяй Арганізацыі Аб’яднаных Нацый аб змяненні клімату ад 9 мая 1992 года і Парыжскім пагадненнем ад 12 снежня 2015 года, а таксама праз рэалізацыю ва ўзаемадзеянні з дзяржавамі-членамі мер, накіраваных на прыняцце рэзалюцыі ААН аб атрыманні Саюзам статусу назіральніка пры Генеральнай Асамблеі ААН (ГА ААН);
Камісіяй ААН па праве міжнароднага гандлю (ЮНСІТРАЛ) з мэтай атрымання доступу да яе экспертнага патэнцыялу, перш за ўсё па пытаннях развіцця прадпрымальніцкай дзейнасці, электроннага гандлю і іншых пытаннях, якія ўяўляюць узаемны інтарэс і ўваходзяць у кампетэнцыю Камісіі;
Арганізацыяй эканамічнага супрацоўніцтва і развіцця (АЭСР) з мэтай выпрацоўкі прапаноў па пытаннях занятасці, працы і сацыяльнай абароны працоўных і ў рамках ужо наладжанага супрацоўніцтва ў сферы канкурэнцыі праз удзел у мерапрыемствах і навучальных праграмах, а таксама ў рабоце Сакратарыята і Камітэта па канкурэнцыі АЭСР;
Міжнароднай асацыяцыяй страхавых наглядаў (МАСН) і Міжнароднай арганізацыяй камісій па каштоўных паперах (ІОСКО) у сувязі з ажыццяўленнем гарманізацыі заканадаўства дзяржаў-членаў у сферы фінансавых рынкаў з улікам найлепшых міжнародных практык і прынцыпаў МАСН і ІОСКО ў адпаведнасці з Пратаколам па фінансавых паслугах (дадатак № 17 да Дагавора аб Саюзе) і планам мерапрыемстваў па гарманізацыі заканадаўства дзяржаў – членаў Еўразійскага эканамічнага саюза ў сферы фінансавага рынку, зацверджаным распараджэннем Савета Еўразійскай эканамічнай камісіі ад 23 лістапада 2020 г. № 27, з мэтай збліжэння нормаў і патрабаванняў, прадугледжаных заканадаўствам дзяржаў-членаў у фінансавай сферы;
Сусветнай федэрацыяй біржаў (СФБ) з мэтай забеспячэння роўных правоў для ўсіх акцыянераў і каардынацыі структур рынкаў каштоўных папер дзяржаў-членаў, рэгулявання гандлю каштоўнымі паперамі, развіцця тэхналогіі біржавой справы, а таксама фарміравання палітыкі ўздзеяння на фондавы рынак шляхам узаемадзеяння з міжнароднымі арганізатарамі гандлю каштоўнымі паперамі і вытворнымі інструментамі, правядзення сумесных мерапрыемстваў, канферэнцый і форумаў;
Сусветным банкам (СБ) і Міжнародным валютным фондам (МВФ) для развіцця супрацоўніцтва ў валютна-фінансавай сферы праз правядзенне кансультацый па пытаннях рэгулявання фінансавых рынкаў, а таксама ўдзелу ў шматбаковай сістэме разлікаў паміж дзяржавамі-членамі для ліквідацыі валютных абмежаванняў, якія перашкаджаюць росту сусветнага гандлю;
Каардынацыйным электраэнергетычным саветам Цэнтральнай Азіі (КЭС ЦА) для вывучэння вопыту ўзаемадзеяння з дзяржавамі, энергасістэмы якіх працуюць у рамках Аб’яднанай электраэнергетычнай сістэмы Цэнтральнай Азіі, з мэтай выкарыстання пры распрацоўцы тэхналагічных нарматыўных дакументаў у сферы электраэнергетыкі;
Міжнародным камітэтам па ўліку жывёл (ICAR) па пытаннях укаранення дзяржавамі-членамі агульнапрызнаных рэкамендацый і методык як фактару павышэння эфектыўнасці арганізацыі племянной справы на тэрыторыях дзяржаў-членаў;
Міжнароднай арганізацыяй працы (МАП) з мэтай вывучэння і выкарыстання найлепшых міжнародных практык і вопыту іх эфектыўнай рэалізацыі для падрыхтоўкі прапаноў па далейшым развіцці агульнага рынку працы Саюза шляхам удзелу ў сумесных мерапрыемствах;
з міждзяржаўнымі аб’яднаннямі і рэгіянальнымі інтэграцыйнымі аб’яднаннямі:
БРІКС з мэтай вывучэння магчымасці развіцця ўзаемадзеяння ва ўстаноўленых Дагаворам аб Саюзе сферах, якія ўяўляюць узаемны інтарэс, а таксама абмену лепшымі практыкамі ў рэгуляванні гандлю, развіцці лічбавай эканомікі, мытнага адміністравання, прамысловага супрацоўніцтва, у транспартна-лагістычнай і энергетычнай сферах праз удзел прадстаўнікоў дзяржаў-членаў і Камісіі ў мерапрыемствах у рамках павесткі БРІКС;
Саветам супрацоўніцтва арабскіх дзяржаў Персідскага заліва (ССАДПЗ) з мэтай падпісання мемарандума аб супрацоўніцтве (у выпадку падтрымкі такой ініцыятывы бокам ССАДПЗ), а таксама вызначэння яго зацікаўленасці ў заключэнні пагаднення аб свабодным гандлі;
Баліварыянскім альянсам для народаў нашай Амерыкі – Гандлёвым дагаворам народаў (АЛБА – ГДН) з мэтай развіцця дыялогу і абмену вопытам па інтэграцыйнай павестцы шляхам правядзення двухбаковых семінараў і прэзентацый;
Усебаковым рэгіянальным эканамічным партнёрствам (УРЭП), Лацінаамерыканскай асацыяцыяй інтэграцыі (ЛАІ), Карыбскай супольнасцю (КАРІКОМ), Усходнеафрыканскай супольнасцю (УАС), Эканамічнай супольнасцю дзяржаў Цэнтральнай Афрыкі (ЭСДЦА) і іншымі субрэгіянальнымі і рэгіянальнымі інтэграцыйнымі аб’яднаннямі Афрыкі з мэтай наладжвання і развіцця супрацоўніцтва ва ўстаноўленых Дагаворам аб Саюзе сферах, якія ўяўляюць узаемны інтарэс;
Дыялогам па супрацоўніцтве ў Азіі (ДСА) з мэтай вызначэння сфер узаемнага інтарэсу ў кантэксце развіцця гандлёва-эканамічных адносін паміж дзяржавамі-членамі і краінамі – удзельніцамі ДСА;
Еўрапейскім саюзам (ЕС) у сувязі з тым, што зацікаўленасць у развіцці дыялогу ў фармаце ЕАЭС – ЕС захоўваецца. Пры аднаўленні дыялогу будзе працягвацца супрацоўніцтва паміж Камісіяй і Еўрапейскай камісіяй, спецыялізаванымі органамі ЕС;
рэгіянальнымі інтэграцыйнымі аб’яднаннямі, да сферы дзейнасці якіх аднесены пытанні канкурэнцыі, з мэтай працягу дыялогу, у тым ліку пры дапамозе абмену вопытам і абмеркавання асаблівасцей наднацыянальнага рэгулявання канкурэнцыі;
з трэцімі краінамі:
зацікаўленымі дзяржавамі – удзельнікамі СНД, якія не з’яўляюцца членамі Саюза, супрацоўніцтва з якімі ўяўляе ўзаемны эканамічны інтарэс, шляхам фармалізацыі адносін з імі;
Арабскай Рэспублікай Егіпет, Рэспублікай Інданезія і Аб’яднанымі Арабскімі Эміратамі ў рамках сумесных з дзяржавамі-членамі перагавораў аб заключэнні пагадненняў аб свабодным гандлі, а таксама з Рэспублікай Індыя ў выпадку яе гатоўнасці пачаць прадметныя перагаворы аб заключэнні пагаднення аб свабодным гандлі, Манголіяй, Алжырскай Народнай Дэмакратычнай Рэспублікай пры выяўленні імі зацікаўленасці ў заключэнні гандлёвых пагадненняў і іншымі партнёрамі, якія будуць вызначаны органамі Саюза ў якасці прыярытэтных для заключэння пагадненняў аб свабодным гандлі. Пры гэтым рэалізацыя знешнегандлёвай палітыкі Саюза будзе забяспечана ў адпаведнасці з падыходамі да развіцця гандлёва-эканамічнага супрацоўніцтва з асноўнымі партнёрамі Саюза на сярэднетэрміновую перспектыву;
Алжырскай Народнай Дэмакратычнай Рэспублікай, Каралеўствам Бахрэйн, Дзяржавай Бруней-Даруссалам, Баліварыянскай Рэспублікай Венесуэла, Грузіяй, Рэспублікай Ірак, Дзяржавай Катар, Дзяржавай Кувейт, Лаоскай Народна-дэмакратычнай Рэспублікай, Малайзіяй, Рэспублікай Судан, Султанатам Аман, Рэспублікай Філіпіны, Рэспублікай Нікарагуа, Каралеўствам Саудаўскай Аравіі, Сірыйскай Арабскай Рэспублікай, Паўднёва-афрыканскай Рэспублікай і іншымі краінамі, супрацоўніцтва міжнародныя праекты, развіцця транспартных калідораў «Поўнач – Поўдзень» і «Усход – Захад»;
умацаванне ўзаемадзеяння дзелавых колаў.
Камісія сумесна з дзяржавамі-членамі прадоўжыць работу па спалучэнні інтэграцыйных працэсаў на еўразійскай прасторы ў частцы эканамічнага ўзаемадзеяння і пазіцыянавання Саюза як аднаго з цэнтраў фарміравання інтэграцыйнага контуру Вялікага Еўразійскага партнёрства.
Будзе прадоўжана работа па стварэнні спрыяльных умоў для прадстаўнікоў бізнес-супольнасцей дзяржаў-членаў у частцы вядзення знешнеэканамічнай дзейнасці, уключаючы спрашчэнне гандлёвых працэдур, што будзе садзейнічаць прасоўванню тавараў і паслуг на знешнія рынкі.
Асноўныя намаганні ў рамках супрацоўніцтва з інстытутамі развіцця, у тым ліку з Еўразійскім банкам развіцця (ЕАБР) і Еўразійскім фондам стабілізацыі і развіцця (ЕФСР), будуць накіраваны на прасоўванне праграм і праектаў у рамках мандатаў указаных інстытутаў з мэтай фарміравання ўмоў для развіцця прамысловай кааперацыі, стварэння сумесных прадпрыемстваў у прамысловым сектары, рэалізацыі новых інфраструктурных праектаў у Саюзе пры дапамозе правядзення сумесных аналітычных работ і ўзаемнага ўдзелу ў мерапрыемствах.
Будзе прадоўжана работа па сусветным і рэгіянальным пазіцыянаванні Саюза ў кантэксце дзейнасці Камісіі і дзяржаў-членаў па інфармацыйным суправаджэнні працэсаў еўразійскай эканамічнай інтэграцыі.
Камісія пры садзейнічанні дзяржаў-членаў прадоўжыць прадпрымаць намаганні па прасоўванні міжнароднай павесткі Саюза на пляцоўках Еўразійскага эканамічнага форума, Усходняга эканамічнага форума, Астанінскага міжнароднага форума, Пецярбургскага міжнароднага эканамічнага форума, а таксама ў рамках іншых мерапрыемстваў міжнароднага ўзроўню, якія праводзяцца на тэрыторыях дзяржаў-членаў, у тым ліку Маладзёжнага эканамічнага форума СНД і ЕАЭС, накіраванага на прыцягненне маладых прадпрымальнікаў да пытанняў, якія абмяркоўваюцца ў рамках еўразійскай эканамічнай інтэграцыі.
Пры рэалізацыі міжнароднай дзейнасці Саюза могуць улічвацца прапановы і рэкамендацыі Кансультатыўнага камітэта па міжнароднай дзейнасці, падтрыманыя ўсімі яго членамі.
Рэалізацыя мэт і задач міжнароднай павесткі Саюза будзе ажыццяўляцца ва ўзаемадзеянні з упаўнаважанымі органамі дзяржаў-членаў у адпаведнасці з Парадкам ажыццяўлення Еўразійскім эканамічным саюзам міжнароднага супрацоўніцтва, зацверджаным Рашэннем Вышэйшага Еўразійскага эканамічнага савета ад 23 снежня 2014 г. № 99.

